Vi har tilbragt 9 nætter i denne meget rummelige lejlighed. Lejligheden var velindrettet med 2 gode badeværelser. Det lille udendørsareal var dejligt, når man sidst på eftermiddagen lige skulle have et pust, inden spisning i byen.
Værten/værterne var uhyre imødekommende. Vi fik rigtig mange gode tips, som vi gjorde brug af.
Nemme adgangsforhold til Centrum. Bussen holder tæt på, og den kan på 5-10 minutter bringe en til nærmeste metrostation eller centrum. Om aftenen brugte vi meget Uber, hvilket var næsten ligeså billigt som bus, når man er tre, som vi var.
Alt i alt et dejligt ophold i god og rummelig lejlighed hos de bedste værter.